Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1340

f) a kárpótlási jegyet az állami tulajdon privatizációja során értékesítésre kerülõ vagyontárgy, részvény, üzletrész megvásárlására használja fel; ilyenkor a kárpótlási jegy felhasználásával megszerzett eszköz megszerzésére fordított érték meghatározásánál az eredeti jogosult magánszemélynél vagy — ha a kárpótlási jegy a hagyaték tárgyát képezte — örökösénél a kárpótlási jegy kamattal növelt értékét, míg más magánszemélynél a kárpótlási jegy megszerzésére fordított értéket is figyelembe kell venni; az említett más magánszemély által a kárpótlási jegy felhasználásával megszerzett értékpapír tõzsdei ügyletben történõ visszterhes átruházása esetén a megszerzett bevétel azon részének adókötelezettségére, amely nem haladja meg az értékpapír megszerzésére felhasznált kárpótlási jegy kamattal növelt értékét, — az átruházás jogcímét alapul véve, a kamatból származó jövedelemre vonatkozó rendelkezések helyett — az árfolyamnyereségbõl származó jövedelemre vagy az értékpapír-kölcsönzésbõl származó jövedelemre vonatkozó rendelkezéseket, míg a bevétel 2003/131. szám fennmaradó részének adókötelezettségére a kamatból származó jövedelemre vonatkozó rendelkezéseket kell alkalmazni.” „(4) A belföldi székhelyû társas vállalkozás (átalakulása esetén jogutódja) — a kifizetõi adatszolgáltatásra elõírt határidõig — jegyzett tõkéjének a saját tõke terhére történõ felemelését, átalakulását vagy az általa kibocsátott átváltoztatható kötvény átalakítását követõen magánszemélyenként adatot szolgáltat az adóhatóság részére az említett jogügylet révén kibocsátott (megemelt névértékû) összes értékpapírról, továbbá az így kibocsátott (megemelt névértékû) értékpapír átruházásáról, bevonásáról, átalakításáról és kicserélésérõl. A magánszemély az említett jogügylet révén megszerzett (megemelt névértékû) összes értékpapírjáról elkülönített nyilvántartást vezet; az értékpapír megszerzésére fordított értéket az eredeti értékpapír(ok) megszerzésére fordított érték — és az esetleg teljesített vagyoni hozzájárulás — alapulvételével, annak megfelelõen határozza meg. E rendelkezések a bemutatóra szóló részvényre nem vonatkoznak.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes